**መፍትሒ ኣብ ኢድካ ኣሎ!**

እግዚኣብሄር ድማ፤ እዛ ኣብ ኢድካ ዘላ እንታይ እያ፧ በሎ (ዘጸ. 4፡1)

(መሳ. 6፡13)

ኦዘሎ

ካባይ ጀሚርና ዝበዝሕ እዋን ኣብ ኢድና ዘሎ ካብ እንርኢ ኣብ ኢድ ካልኦት ዘሎ ምርኣይ ይቐለና። ኣምዕዲኻ ምጥማት ዝቐለለ ኮይኑ ስለእንረኽቦ ገለ ግድላት ህይወት ምስ ዘጋጥመና ተቓላጢፍና እዚኣ ክገብራ ዝኽእል እገለ እዩ ምባል ይቐለና። ኣብ ኢድማ ዘሎ መፍትሒ ሓዲግና ኣብ ኢድ ካልኦት ዘሎ ፍታሕ እዩ ኢልና እንሓስቦ ኣብ ምንዳይ ጊዜና ነጥፍእ። ካብኡ ሓሊፉውን ኣብ ኢድ ካልኦት ዘሎ እንተዝህልወኒ ኢልና ብትምኒት ንምላእ። ወዮ እቲ ናትና ምርኣዩ ተሸጊርና ኣሎና ኾኡንና እምበር ኣብ ኢድና ዘሎ ነገር ካብ ማንም ዘንእስን ዘይውሕድን እዩ። ኣምላኽ ነንፍዚ ወከፍና ዝዓድሎ ኣብ ኢድና ክህሉ ዘሎ ገይሩ እዩ ፈጢሩና።

ኣብዚ ታሪኽ ምምላጥ እስራኤላውያን ካብ ግብጺ ክመርሖም እተጸውዓ ሙሴ ምዃኑ ኩላትና ንፈልጥ ኢና። ምስቲ ጻውዒቱ ግና ሓያል ብድሆ ነይርዎ። ኣብ ባርነት 400 ዓመት ዝጸንሐ ብዘይካ ምስራሕ ጡብ ካልእ ዘይፈልጥ ካብ ኣምላኹ ርሑቑ ዝጽንሐ ህዝቢ እሞ ድማ ልዕሊ ሚልዮን ዝኸውን ህዝቢ “ንዑናይ ንኸንኣን ከእትወኩም “ ኢልካ ምምራሕ ቀሊል ኣይነበረን።

ድሕሪ ብዙሕ መጎተ“ እግዚኣብሄር ኣይተራእየካን፡ ኪብሉኒ እዮም እሞ፡ ኣይኣምኑንን፡ ቃለይውን ኣይሰምዑን እዮም “ (ዘጸኣት 4፡1) ምስ በለ እግዚኣብሄር ድማ፤ ብዙሕ ከይከድካ “ እዛ ኣብ ኢድካ ዘላ እንታይ እያ፧“ በሎ ። ቀላል ትመስል ግናኸ መትሒ ንኹሉ ነገር ኣርእይዎ። ንዓይን ንዓኻትኩምውን ካብዚኣ እተፈልየ ካልእ ኣይሓተናን እዩ።

እግዚኣብሄር ካብ *ምጽላይ ጀሚርካ* ንኹሉ ግድላትና መፍትሒኡ ኣብ ኢድና ኣሎ። ዝበዝሕ እዋን ኣብ ሓያል ጸቕጢ ምስ እንኣቱ እቲ ኣብ ኢድና ዘሎ ኣንታይ ከምዝኾነውን ምዝካር ይስእነና። ኣምላኽ ክፈጥረና ኸሎ ጸገም ኣብ ቅድሜና የቐምጥሞ እቲ ዓቕሚ ምፍታሕ ሽግርና በቲ ኣብቲ ኣብ ውሽጥና ዘቐመጦ “ ማእለያ ዘይብሉ ሓይሊ” ክንፈትሖ ይጽበየና። እዚ ዓቕሚ እዚ ኣብ ሰመይ ምስ ከድና ይከድልየናን እዩ። ሕጂ ኣብዛ ምድሪ ኸሎና ንክገጥሙና ዝኽእሉ ብድሆታት መፍትሒ ክኾነና ኢሉ እዩ ኣቐሚጡልና ዘሎ። ብሂል ኣበውኳ “ ኣምላኽ ጸገም የጥርሞ መደያይቦ ኸኣ ምስኡ” ዝብል።

ንገሌና ከምዚ ኸማይ ጸገም ክመጽእ ከሎ ዓቕልና የጽብብ ንገሊኣቶም ብድሆ ክርእዩ ከለዉ ፍታሕ ይምህዙ። ከምቲ ካሌብ ዝበሎ “እዚኣቶም ንዓና እንጌራና እዮም “ ይብሉ። ኣብ ውሽጦም ዘሎ እቲ ኣድሬናሊን ዝብሃል ሆርሞን ክውሕዝ ይጅምር። ከመይሲ መን ምስኦም ከም ዘሎ ስለዝፈለጡ እዩ።

 Sir Richard Branson ዝብሃል ወናኒ Virgin Airlines ብኸመይ ነቲ ትካል (ቅድሚ እዚ ብዙሕ ዘይፍለጠሉ ትካል ነይርዎ እዩ) ከም ዝጀመሮ ከዘንቱ ኸሎ “ *Virgin Islands* “ ናብ ዝብሃል ቦታ ክዛወር ክኸይድ ሓሲበ እንተኾነ ግና እታ ነፋሪት ብተክኒካል ምኽንያት ከይትኸይድ ምስ ተገብረ ሓደ ሓሳብ መጺኡኒ፡ ንምንታይ ሓንቲ ነፈሪት ብቻርተር ዘይካረ” ኢሉ ተኻርዩ ኣብ ሓንቲ ንእሽቶ ሰሌዳ ን *Virgin Islands* ብ29$ ዶላር ዝብል ጽሒፉ ኣብቲ መዕረፎ ነፈርቲ ምስ ኮለለ እቶም ምስታ ንሱ ክኸደላ ዝሓሰባ ነፈሪት ዝተረፉ ኩሎም ብ29$ ገዚኦም በቲ ገንዘብ ነቲ ባዶ ሰድያታት እታ ነፋሪት ሽይጡ ሽዓ ምሸት ኩላቶም ን*Virgin Islands*በጺሖም። ነታ ትካሉውን ከምኡ ስምይዋ። (ምንጪ፡ Atomic Habits, James Clear)

ዘይኣመንቲኳ ከይተረፈ እዚ ኣብ ውሽጦም ዘሎ ዓቕሚ ከዋፍሩ ካብ እትርእዮም እቲ ኩሉ ዝኽእል ኣምላኽ ሒዝካሞ!